রানা যশরাজ
রানা যশরাজ একজন হিন্দু দেবতা, তিনি লোহানা জাতির কুলদেবতা রূপে পূজিত হন। এই সঙ্গে ভানুশালী, খত্রী, এবং সারস্বত ব্রাহ্মণ সম্প্রদায়ও তাঁর উপাসনা করে। তিনি খ্রিস্টীয় ১২ শতকে বিদ্যমান ছিলেন। তিনি বীর দাদা যশরাজ নামেও পরিচিত। যশরাজকে উপজাতীয় রাজা হিসাবে মানা হয়, মনে করা হয় তিনি পাঞ্জাবের একটি ছোট অঞ্চল শাসন করতেন। যশরাজের স্মরণে, বসন্ত পঞ্চমীর দিন (হিন্দু পঞ্জিকা অনুসারে বসন্ত ঋতুর পঞ্চম দিন) বীর দাদা যশরাজের শহীদ দিন (শহীদ দিবস) হিসাবে পালিত হয়।